Out of Africa

**Out of Africa** a zo ur film drama romantel stadunanat sevenet gant Sydney Pollack, deuet er-maez e 1985. Damawenet eo bet ar senario gant ar romant *Den afrikanske farm* gant Isak Dinesen, anv-pluenn ar skrivagnerez danat Karen Blixen. Troet e voe e 1984 ha tudenn Karen Blixen a voe c'hoariet gant Meryl Streep, Denys Finch Hatton gant Robert Redford hag ar Baron Bror Blixen gant Klaus Maria Brandauer. Berzh a reas ar film pa zeuas er-maez ha mont a reas 7 Oskar gantañ.

## Sinopsiz
E 1913 ez eas Karen Christence Dinesen (Meryl Streep), un aristokratez danat yaouank, da chom da Genya, a oa un drevadenn vreizhveuriat d'ar mare-se. Eno e tlee dimeziñ gant breur ar c'haredig en doa nac'het anezhi. Dre he dimeziñ e teuas da vezañ ar varonez Karen Blixen. Buan e tiorroas enni ur garantez don evit Afrika, pa'z eas Europa e-barzh ar Brezel-bed kentañ. Sevel a reas gwez kafe en he feurm diwar atiz he gwaz (Bror), o soñjal da gentañ krouiñ ul laeterezh, gant ar spi da wareziñ ar meuriad afrikan a oa o chom eno. Dilezet gant he gwaz diroll hag ezvezant alies, e kouezhas Karen e karantez gant ur chaseour skoemp, tomm ouzh an avantur, Denys Finch Hatton (Robert Redford). Hemañ, muioc'h c'hoazh e karantez gant Afrika egeti, a yeas da get. D'an deiz ma'z eas kuit Bror da Europa e teuas da gontañ dezhi e oa bet lazhet Denys en ur gwallzarvoud kirri-nij...

## Produerezh
Troet eo bet ar film e Bro-Saoz hag e Kenya e trowardroioù Karen ha Lang'ata (div vannlev eus Nairobi), e ranch Daniel Wildenstein peurgetket, nepell eus an torgennoù Ngong a zo anv er film. Met an torgennoù Chyulu a oa ar re a voe dibabet evit filmañ ar senennoù en torgennoù Ngong, peogwir e oant kavet livusoc'h.

Diskennidi meur a zen eus ar meuriad Kikuyu meneget el levr a gemeras perzh er filmañ, en o zouez mab-bihan ar penn Kinyanjui hag a c'hoarias e dad-kozh.

## Fichenn deknikel
* Titl : *Out of Africa*
* Sevenet gant : Sydney Pollack.
* Senario : Kurt Luedtke, diwar al levrioù *[[Out of Africa]]* gant Karen Blixen, *The Life of a Storyteller* gant Judith Thurman ha *Silence Will Speak* gant Errol Trzebinski
* Klinkadur : Stephen B. Grimes
* Gwiskamantoù  : Milena Canonero
* Skeudenniñ : David Watkin
* Frammañ : Fredric Steinkamp ha William Steinkamp, Pembroke J. Herring, Sheldon Kahn
* Sonerezh : John Barry
* Produerezh : Sydney Pollack, Anna Cataldi, Judith Thurman ha Kim Jorgensen, Terence A. Clegg
* Kevredad produiñ : Mirage Enterprises
* Dasparzhadur : Universal Pictures (SUA)
* Bro produerezh : 
* Furmadoù : Livioù (*The Rank Organisation*) - Prints by Technicolor - 1,85:1 - 35 mm - son Dolby Stereo 5.1 ha Digital Theater System (DTS) 
* Budged : 31 milion a zollaroù
* Doare : drama, istor karantez, buhezskrid
* Padelezh : 161 munut
* Deiziad mont er-maez er Stadoù-Unanet : 10 a viz Kerzu 1985 (kentaenn e Los Angeles), 18 a viz Kerzu 1985 (mont er-maez broadel)

## Aktourien
* Meryl Streep : Karen Christence Dinesen Blixen
* Robert Redford : Denys George Finch Hatton
* Klaus Maria Brandauer : Baron Bror von Blixen-Finecke / Hans von Blixen-Finecke
* Michael Kitchen : Reginald Berkeley Cole
* Joseph Thiaka : Kamante
* Michael Gough : Lord Delamere
* Suzanna Hamilton : Felicity
* Rachel Kempson : Lady Belfield
* Graham Crowden : Lord Belfield
* Leslie Phillips : Sir Joseph Byrne
* Annabell Maule : Lady Byrne
* Malick Bowens : Farah
* Stephen Kinyanjui : Kinanjui
* Mike Bugara : Juma
* Shane Rimmer : Belknap, mestr an ti-feurm
* Job Seda : Kanuthia
* Iman : Mariammo
* Donal McCann : an doktor
* Maryam d'Abo : ar vaouez o tiskargañ champagn (nann menneget)

## Prizioù
;Oskaroù 1986
* Oskar ar film gwellañ
* Oskar ar sevener gwellañ
* Oskar ar senario azasaet gwella
* Oskar ar skeudenniñ gwellañ
* Oskar ar renerezh arzel gwelañ
* Oskar ar sonerezh film gwellañ
* Oskar ar son gwellañ

;Golden Globes 1986
* Golden Globe an drama gwellañ
* Golden Globe ar sonerezh film gwellañ
* Golden Globe an aktour eilroll gwellañ da gKlaus Maria Brandauer

;BAFTA Awards 1987
* British Academy Film Award ar senario azasaet gwellañ
* British Academy Film Award ar skeudenniñ gwellañ
* British Academy Film Award ar son gwellañ

;A bep seurt
* Priz ar skeudenniñ gwellañ hag an eilroll gwellañ evit ur paotr (Klaus Maria Brandauer), e-pad an *[[NYFCC Award|New York Film Critics Circle Awards]]* e 1985.
* Priz ar skeudenniñ gwellañ  e-pad ar *British Society of Cinematographers* e 1986.
* Priz David di Donatello 1986 ar film estren gwellañ hag an aktourez estren gwellañ (Meryl Streep).
* Priz ar sonerezh film gwellañ e-pad ar *BMI Film & TV Awards* e 1987.